Johan Essbjörn

Johan Essbjörn (14. huhtikuuta 1778 Harju – 5. marraskuuta 1821 Tampere) oli suomalainen pappi, joka julkaisi ensimmäisen suomenkielisen lähetystyötä käsitelleen kirjan.

Essbjörnin vanhemmat olivat Harjun Niemen rusthollari Johan Claesson Essbjörn (k. 1803) ja Kristina Montin. Hän kävi Turun katedraalikoulua ja pääsi ylioppilaaksi 1797. Essbjörn vihittiin papiksi Turun hiippakunnassa 1803.

Essbjörn toimi Kangasalan kirkkoherran apulaisena 1803–1812 ja Tampereen kaupungin saarnaajana vuodesta 1812. Hänet valittiin vuonna 1820 Vampulan kappalaiseksi, mutta hän kuoli ennen virkaan astumista. Essbjörn oli naimisissa vuodesta 1814 Johanna Karolina Hypénin (k. 1824) kanssa tämän toisessa avioliitossa. Luettu 15.2.2016.

Essbjörn julkaisi vuonna 1813 ensimmäisen suomenkielisen lähetystyötä käsitelleen kirjan Orja mustasta kansasta : totinen puhe yhdeldä Englandin papilda.Heli Tuominen : Saarnaajista sanansaattajiksi : Maria Samuelintyttären, Catharina Lefrénin ja muiden naisten merkitys Tampereen seudun hengellisessä elämässä 1700–1800-luvulla, Historian pro gradu-tutkielma, Tampereen yliopisto Yhteiskunta- ja kulttuuritieteiden yksikkö 2015, s. 51 

 Teoksia 
 Orja mustasta kansasta : totinen puhe yhdeldä Englandin papilda jonga Joh. Essbjoern, on suomexi kirjoittanut. Evangeliumillisen seuran kirjoituxia n:o 23. Turusa, Johan Christ. Frenckellin tykönä 1813
 Se köyhä Joseph : Englandin kielellä kokoonpandu, siitä ruotzixi, ja ruotzin kielestä jällensä suomexi käätty. Joh. Essbjörnildä, saarnaaja Tammerkosken kaupungisa. St. Pietarborissa F. Iversenin tykönä 1833  (alkuteos A short account of poor Joseph)

 Lähteet 

 Aiheesta muualla 
 Essbjörnin kirja Orja mustasta kansasta: totinen puhe yhdeldä Englandin papilda pdf-tiedostona Doriassa

Luokka:Suomen evankelis-luterilaisen kirkon papit
Luokka:Suomen evankelis-luterilainen lähetystyö
Luokka:Vuonna 1778 syntyneet
Luokka:Vuonna 1821 kuolleet